ȘCOALA DE ARTĂ BUCUREȘTI
REGULAMENT DE ÎNSCRIERE ȘI ADMITERE A CURSANȚILOR LA ȘCOALA DE ARTĂ BUCUREȘTI PENTRU ANUL ȘCOLAR 2026–2027

CAPITOLUL I
DISPOZIȚII GENERALE
Art. 1
Prezentul regulament stabilește cadrul general privind organizarea și desfășurarea procesului de înscriere și admitere al cursanților la programele de pregătire artistică organizate de Școala de Artă București pentru anul școlar 2026–2027.
Art. 2
Procesul de înscriere și admitere are ca scop selecționarea persoanelor care doresc să urmeze cursurile Școlii de Artă București, în funcție de aptitudinile, disponibilitatea și rezultatele obținute la probele specifice fiecărui curs.
Art. 3
Organizarea procesului de înscriere și admitere se realizează cu respectarea legislației în vigoare, a regulamentelor și procedurilor interne ale instituției și a prezentului  regulament/document.
Art. 4
Prezentul regulament se aplică tuturor persoanelor care solicită înscrierea la cursurile Școlii de Artă București pentru anul școlar 2026–2027.
Art. 5
Admiterea la cursurile Școlii de Artă București se realizează în baza unei evaluări specifice fiecărei discipline, prin probe stabilite în funcție de natura și particularitățile cursului.

CAPITOLUL II
OFERTA EDUCAȚIONALĂ PENTRU ANUL ȘCOLAR 2026–2027
Art. 6
Pentru anul școlar 2026–2027, Școala de Artă București organizează cursuri în următoarele domenii:
A. ACTORIE
· Actorie
B. ARTE VIZUALE
· Tehnică și Artă Fotografică
· Desen Artistic și Tehnici Grafice
· Iconografie
· Pictură
C. CANTO
· Canto – Muzică Clasică
· Canto – Muzică Populară
· Canto – Muzică Ușoară
D. COREGRAFIE
· Coregrafie
E. DESIGN
· Artă Decorativă
· Design Vestimentar – Modă
F. INSTRUMENT
· Acordeon
· Chitară
· Orgă Electronică
· Percuție
· Pian
· Vioară
Art. 7
Pentru fiecare curs se întocmește o Fișă a cursului, care face parte integrantă din prezenta metodologie.
Fișa cursului va cuprinde, după caz:
· denumirea cursului;
· expertul/experții
· durata cursului;
· programul;
· condițiile de înscriere;
· condițiile de vârstă;
· modalitatea de desfășurare;
· conținutul probelor de admitere;
· criteriile de evaluare;
· materialele necesare;
· data și ora examenului;
· locul desfășurării examenului;
· alte informații specifice.

CAPITOLUL III
STABILIREA NUMĂRULUI DE CURSANȚI
Art. 8
Pentru organizarea procesului de înscriere și admitere se va avea în vedere un număr orientativ de locuri/cursanți, stabilit în funcție de capacitatea estimată de desfășurare a activității pentru fiecare curs.
Numărul orientativ are caracter de referință pentru organizarea procesului de înscriere și examinare și nu reprezintă în mod automat numărul final de cursanți care vor fi admiși.
Art. 9
Stabilirea numărului de cursanți care pot fi preluați în anul școlar 2026–2027 se realizează în funcție de situația concretă a fiecărui curs.
În acest sens, se vor avea în vedere, în principal:
a) numărul cursanților din anii școlari anteriori care continuă cursurile;
b) numărul cursanților care au finalizat, sau au încetat frecventarea cursului;
c) numărul solicitărilor și al candidaților înscriși;
d) numărul candidaților prezenți la examen;
e) rezultatele obținute la examenul de admitere;
f) capacitatea profesorului/profesorilor de a prelua și îndruma noi cursanți;
g) specificul disciplinei;
h) numărul de ore alocat cursului;
i) spațiul în care se desfășoară activitatea;
j) dotările și resursele disponibile;
k) necesitatea asigurării unui raport adecvat între numărul de cursanți și profesor;
l) necesitatea desfășurării activității în condiții optime pentru cursanți și cadrele didactice.



Art. 10
La stabilirea numărului de cursanți se va ține seama de faptul că activitatea desfășurată în cadrul Școlii de Artă București presupune, în funcție de specificul disciplinei, lucru direct între profesor și cursant, îndrumare, demonstrație, exercițiu practic, corectare și urmărirea progresului individual.
În consecință, un număr prea mare de cursanți poate afecta calitatea procesului de pregătire, timpul acordat individual cursanților și condițiile de desfășurare a activității didactice.
Art. 11
Stabilirea numărului optim de cursanți urmărește asigurarea unor condiții corespunzătoare atât pentru cursanți, cât și pentru profesori.
În cazul cursanților se urmărește asigurarea:
· timpului necesar pentru pregătire;
· îndrumării corespunzătoare;
· participării active la activități;
· evaluării și monitorizării progresului;
· condițiilor adecvate de lucru.
În cazul profesorilor se urmărește asigurarea:
· posibilității de organizare eficientă a activității;
· timpului necesar pentru îndrumarea cursanților;
· posibilității de monitorizare a evoluției individuale;
· unor condiții de lucru realiste și sustenabile.
Art. 12
Numărul de cursanți poate fi diferit de la un curs la altul, în funcție de specificul disciplinei și de condițiile concrete de desfășurare a activității.
Disciplinele care presupun în mod preponderent lucru individual, interpretare individuală, corectare individual, sau utilizarea unor echipamente și spații limitate pot necesita un număr mai redus de cursanți.
Art. 13
Numărul solicitărilor de înscriere reprezintă unul dintre elementele avute în vedere la dimensionarea activității, însă existența unui număr mare de solicitări nu determină în mod automat suplimentarea numărului de cursanți peste capacitatea reală de desfășurare a cursului.
Art. 14
După finalizarea înscrierilor și susținerea examenelor de admitere, situația fiecărui curs va fi analizată în raport cu:
· numărul cursanților existenți care continuă cursurile;
· numărul candidaților înscriși;
· numărul candidaților prezenți;
· rezultatele obținute;
· capacitatea de lucru a profesorului;
· specificul disciplinei;
· condițiile de spațiu și dotările disponibile.
Art. 15
Pe baza analizei prevăzute la art. 14, se va formula propunerea privind numărul de cursanți care pot fi preluați pentru anul școlar 2026–2027.
Art. 16
După întocmirea listelor cu rezultatele examenelor, respectiv a listelor cu candidații declarați ADMIS/RESPINS, numărul final de cursanți pentru fiecare curs se stabilește și se aprobă de către Directorul General Adjunct și Șeful de Serviciu al Școlii de Artă București.
Art. 17
Numărul final de cursanți poate fi diferit de numărul orientativ avut în vedere la organizarea înscrierilor și examenelor, în funcție de situația concretă rezultată în urma procesului de admitere.
Art. 18
Numărul final de cursanți aprobat pentru fiecare curs va sta la baza organizării efective a activității pentru anul școlar 2026–2027 și a încheierii contractelor de școlarizare.
Art. 19
Numărul final de cursanți aprobat pentru fiecare curs va fi consemnat într-un centralizator final, aprobat de Directorul General Adjunct și Șeful de Serviciu.

CAPITOLUL IV
CALENDARUL ÎNSCRIERII ȘI ADMITERII
Art. 20
Pentru anul școlar 2026–2027, calendarul este următorul:
	Activitatea
	Perioada

	Înscrierea candidaților
	1–25 septembrie 2026

	Programarea și comunicarea examenelor
	conform fișelor cursurilor

	Examene de admitere
	30 septembrie–6 octombrie 2026

	Întocmirea listelor ADMIS/RESPINS
	7 octombrie 2026

	Stabilirea și aprobarea numărului final de cursanți
	după întocmirea listelor finale

	Afișarea listelor finale
	7 octombrie 2026

	Semnarea contractelor
	8–9 octombrie 2026

	Începerea cursurilor
	12 octombrie 2026


Art. 21
Înscrierile se vor face în perioada 1–25 septembrie 2026, în intervalul orar 09:00–17:00, la sediul Școlii de Artă București din str. Piața Al. Lahovari nr. 7.
Art. 22
Examenele de admitere se vor desfășura în perioada 30 septembrie–6 octombrie 2026.
Data, ora și locul examenului pentru fiecare curs sunt prevăzute în fișa aferentă cursului.
Nu se admit contestații în urma examenelor de admitere la cursurile Școlii de Artă.
Art. 23
În cursul zilei de 7 octombrie 2026 se vor afișa listele finale cu rezultatele candidaților.
Art. 24
În zilele de 8 și 9 octombrie 2026, candidații declarați admiși vor semna contractele de școlarizare.

CAPITOLUL V
ÎNSCRIEREA CANDIDAȚILOR
Art. 25
La cursurile Școlii de Artă București se pot înscrie persoanele care îndeplinesc condițiile prevăzute pentru cursul ales.
Art. 26
Înscrierea se face prin completarea și depunerea documentelor solicitate de instituție.
Art. 27
Dosarul de înscriere va cuprinde, după caz:
a) fișa de înscriere;
b) copie după actul de identitate;
c) prezentarea actului de identitate, pentru verificare;
d) documentele solicitate în fișa cursului;
e) documentele privind studiile anterioare, dacă sunt solicitate;
f) alte documente specifice disciplinei;
g) documentele referitoare la prelucrarea datelor cu caracter personal.
Art. 28
Pentru candidații minori, documentele vor fi completate și semnate de către reprezentantul legal, conform cerințelor instituției.
Art. 29
Candidatul este responsabil pentru corectitudinea datelor înscrise în documentele depuse.
Art. 30
Înscrierea se consideră finalizată după depunerea documentelor solicitate și achitarea taxei de înscriere.

CAPITOLUL VI
TAXE
Taxele/tarifele aferente înscrierii, admiterii și participării la cursurile Școlii de Artă București se percep în cuantumul aprobat prin Hotărârea Consiliului General al Municipiului București nr. 435/30.09.2025, cu modificările și completările ulterioare, după caz.
Art. 31
Pentru înscrierea la examenul de admitere se achită o taxă de înscriere în cuantum de 50 lei.
Art. 32
Taxa de școlarizare pentru anul școlar 2026–2027 este:
· 1.800 lei/2.000 lei
Art. 33
Taxa aferentă fiecărui curs va fi menționată în contractul de școlarizare.
Art. 34
Taxa de școlarizare se achită conform termenelor și condițiilor prevăzute în contract.

CAPITOLUL VII
ORGANIZAREA EXAMENELOR
Art. 35
Examenele de admitere se desfășoară în perioada 30 septembrie–6 octombrie 2026, conform programării stabilite pentru fiecare curs.
Art. 36
Programarea examenelor va cuprinde:
· cursul;
· data;
· ora;
· locul;
· proba/probele;
· eventualele materiale necesare.
Art. 37
Informațiile referitoare la examenul fiecărui curs sunt cuprinse în fișa cursului anexată prezentei metodologii.
Art. 38
Candidatul are obligația de a se prezenta la examen la data, ora și locul comunicate.
Art. 39
Neprezentarea la examen conduce la declararea candidatului ca RESPINS, cu excepția situațiilor speciale aprobate conform procedurilor interne.

CAPITOLUL VIII
COMISIILE DE EXAMINARE
Art. 40
Pentru organizarea și desfășurarea examenelor se constituie comisii de examinare, prin actul administrativ al conducerii instituției.
Art. 41
Comisiile au următoarele atribuții:
a) verificarea identității candidaților;
b) desfășurarea probelor;
c) evaluarea candidaților;
d) acordarea punctajelor/notelor;
e) întocmirea documentelor de evaluare;
f) centralizarea rezultatelor;
g) formularea propunerilor necesare pentru stabilirea situației finale a cursului.
Art. 42
Membrii comisiilor au obligația de a asigura obiectivitatea și corectitudinea evaluării.

CAPITOLUL IX
PROBELE ȘI CRITERIILE DE EVALUARE
Art. 43
Probele de admitere sunt stabilite în funcție de specificul fiecărui curs.
Art. 44
Criteriile de evaluare vor fi prevăzute în fișa fiecărui curs.
Art. 45
În funcție de disciplină, evaluarea poate urmări:
· aptitudini artistice;
· creativitate;
· expresivitate;
· auz muzical;
· simț ritmic;
· calități vocale;
· capacitate interpretativă;
· coordonare;
· mobilitate;
· aptitudini tehnice;
· cunoștințe de specialitate;
· nivelul artistic;
· potențialul de dezvoltare.
Art. 46
Pentru disciplinele de Arte Vizuale și Design pot fi solicitate lucrări practice, portofolii, exerciții, sau alte materiale specifice.
Art. 47
Pentru disciplinele muzicale pot fi solicitate interpretări vocale, sau instrumentale, exerciții de auz muzical, ritm și alte probe specifice.

Art. 48
Pentru Actorie și Coregrafie vor fi organizate probe specifice de aptitudini, conform fișelor cursurilor.

CAPITOLUL X
REZULTATELE ADMITERII
Art. 49
În urma evaluării, candidații vor fi declarați:
· ADMIS;
· RESPINS.
Art. 50
Candidații sunt declarați „Admiși” sau „Respinși”, în urma evaluării realizate conform criteriilor specifice fiecărui curs și a îndeplinirii condițiilor de admitere.
Art. 51
Listele finale se afișează în cursul zilei de 7 octombrie 2026.
Art. 52
Afișarea rezultatelor se va realiza cu respectarea legislației privind protecția datelor cu caracter personal.

CAPITOLUL XI
STABILIREA SITUAȚIEI FINALE A CURSURILOR
Art. 53
După întocmirea listelor cu candidații declarați ADMIS/RESPINS, se realizează analiza finală a situației fiecărui curs.
Art. 54
Analiza va avea în vedere:
a) numărul cursanților existenți care continuă activitatea;
b) numărul candidaților admiși;
c) rezultatele examenului;
d) capacitatea profesorului de preluare a cursanților;
e) specificul disciplinei;
f) condițiile de spațiu;
g) dotările existente;
h) necesitatea asigurării unui proces de pregătire de calitate.
Art. 55
În urma acestei analize, Directorul General Adjunct și Șeful de Serviciu al Școlii de Artă București stabilesc și aprobă numărul final de cursanți pentru fiecare curs.
Art. 56
Numărul final de cursanți se consemnează într-un centralizator final și constituie baza organizării activității didactice și a încheierii contractelor.
Art. 57
În situația în care numărul candidaților admiși este mai mare decât capacitatea efectivă de desfășurare a activității, numărul final de cursanți va fi stabilit astfel încât să fie menținute condițiile optime de pregătire și de lucru.
Art. 58
În situația în care numărul candidaților admiși este mai mic decât numărul orientativ de locuri, activitatea se poate organiza cu numărul efectiv de cursanți aprobat, cu respectarea condițiilor de funcționare ale cursului.

CAPITOLUL XII
ÎNCHEIEREA CONTRACTELOR DE ȘCOLARIZARE
Art. 59
Candidații declarați admiși vor semna contractele de școlarizare în zilele de 8 și 9 octombrie 2026.
Art. 60
Contractul se încheie între AEUB - Școala de Artă București și cursant sau, în cazul minorilor, cu reprezentantul legal.
Art. 61
Contractul va cuprinde cel puțin:
· datele părților;
· denumirea cursului;
· durata;
· drepturile și obligațiile părților;
· cuantumul taxei;
· modalitatea de plată;
· condițiile de încetare;
· prevederi privind datele cu caracter personal;
· alte clauze aplicabile.
Art. 62
Neîndeplinirea formalităților de contractare în perioada stabilită poate conduce la pierderea locului, conform prevederilor contractuale și regulamentelor instituției.

CAPITOLUL XIII
LOCURI DISPONIBILE ULTERIOR
Art. 63
În situația în care, după finalizarea perioadei de contractare, rămân locuri disponibile, conducerea Școlii de Artă București poate decide organizarea unei etape suplimentare de înscriere și admitere.
Art. 64
Organizarea unei etape suplimentare se poate realiza numai în măsura în care aceasta nu afectează condițiile optime de desfășurare a activității și capacitatea profesorului de a prelua noi cursanți.

CAPITOLUL XIV
SITUAȚII SPECIALE
Art. 65
Situațiile neprevăzute de prezentul regulament se soluționează de conducerea Școlii de Artă București, cu respectarea legislației în vigoare și a regulamentelor interne.
Art. 66
În cazul unor situații obiective care împiedică desfășurarea examenelor conform calendarului, conducerea poate modifica data, ora sau locul desfășurării acestora.
Modificările vor fi comunicate prin canalele oficiale ale instituției.

CAPITOLUL XV
PROTECȚIA DATELOR CU CARACTER PERSONAL
Art. 67
Datele cu caracter personal furnizate de candidați sunt prelucrate în scopul organizării și desfășurării procesului de înscriere, admitere, evidență și, după caz, încheiere a contractului de școlarizare.
Art. 68
Prelucrarea datelor se realizează cu respectarea legislației aplicabile privind protecția datelor cu caracter personal.
Art. 69
Candidații și reprezentanții legali, după caz, vor fi informați cu privire la modul de prelucrare a datelor prin documentele specifice puse la dispoziție de instituție.

CAPITOLUL XVI
COMUNICAREA INFORMAȚIILOR
Art. 70
Informațiile privind înscrierile, examenele, rezultatele și contractarea vor fi comunicate prin mijloacele oficiale ale Școlii de Artă București.
Art. 71
Candidații au responsabilitatea de a se informa cu privire la:
· perioada înscrierilor;
· documentele necesare;
· data și ora examenului;
· locul examenului;
· materialele necesare;
· rezultatele examenului;
· perioada de contractare.
Art. 72
Datele, orele și locurile de desfășurare ale examenelor pentru fiecare curs sunt cele prevăzute în fișele cursurilor și în programările oficiale.

CAPITOLUL XVII
DISPOZIȚII FINALE
Art. 73
Prezentul regulament intră în vigoare la data aprobării de către organul competent.
Art. 74
Prezentul regulament se completează cu prevederile regulamentelor și procedurilor interne ale Școlii de Artă București.
Art. 75
Fișele individuale ale cursurilor fac parte integrantă din prezentul regulament.

Art. 76
Orice modificare a prezentului regulament se aprobă prin actul administrativ corespunzător.
Art. 77
Prezentul regulament va fi adus la cunoștința publicului prin mijloacele oficiale de comunicare ale Școlii de Artă București.

ANEXE
1.Fișa de înscriere
2.Fișa cursului – Actorie
3.Fișa cursului – Tehnică și Artă Fotografică
4.Fișa cursului – Desen Artistic și Tehnici Grafice
5.Fișa cursului – Iconografie
6.Fișa cursului – Pictură
7.Fișa cursului – Canto Muzică Clasică
8.Fișa cursului – Canto Muzică Populară
9.Fișa cursului – Canto Muzică Ușoară
10.Fișa cursului – Coregrafie
11.Fișa cursului – Artă Decorativă
12.Fișa cursului – Design Vestimentar – Modă
13.Fișa cursului – Acordeon
14.Fișa cursului – Chitară
15.Fișa cursului – Orga Electronică
16.Fișa cursului – Percuție
17.Fișa cursului – Pian
18.Fișa cursului – Vioară
19.Informarea privind prelucrarea datelor cu caracter personal – GDPR
20.Declarații/documente privind protecția datelor, după caz
21.Model contract de școlarizare



